Source: https://legistelum.sk/zbrane-na-verejnych-zhromazdeniach-a-sportovych-podujatiach/
Timestamp: 2020-05-31 02:48:44+00:00
Document Index: 181703

Matched Legal Cases: ['§ 2', '§ 7', '§14', '§ 7', '§7', '§13']

﻿ Zbrane na verejných zhromaždeniach a športových podujatiach | Legis Telum
Home>Legislatíva>Zbrane na verejných zhromaždeniach a...
LegislatívaPlatné zákony Legis Telum|March 5, 2013
Každý vlastník zbrane sa skôr či neskôr stretne so zaručenými pravdami o tom, ako je to s nosením rôznych zbraní po vonku. Či už je to čepeľ noža nepresahujúca šírku dlane, alebo že pred vstupom do MHD musí zbraň vybiť. V krátkom písomnom zamyslení by som sa chcel pokúsiť vrhnúť trochu svetla do tejto témy.
Tento článok je mierne upravenou odpoveďou na otázku, ako je to s nosením zbrane na kultúrnych podujatiach, teda diskotéke, dedinskej zábave, jarmoku alebo športovom podujatí. Problematika tejto otázky nie je slovenskou legislatívou úplne jasne ohraničená a zodpovedaná.
Zákon 84/1990 Z.z. o zhromažďovaní zakotvuje nasledovné:
Podľa § 2 sa za zhromaždenia nepovažujú:
V súlade s § 7 je povinnosťou účastníkov zhromaždenia:
3) Účastníci zhromaždenia nesmú mať pri sebe strelné zbrane alebo výbušniny.
Z uvedeného je možné konštatovať, že zákaz sa aplikuje na politické zhromaždenia a podujatia obdobného charakteru, ktorých účelom je slobodné vyslovenie názoru a sú riadne ohlásené.
Tejto definícii podľa nás nezodpovedá diskotéka, dedinská zábava, koncert, výstava alebo jarmok, tu by teda malo byť nosenie zbrane plne v súlade so zákonom. Je však možné, že ak je podujatie ako koncert usporiadané na súkromnom pozemku, organizátor si môže ako podmienku vstupu uviesť zákaz vstupu so zbraňou a môže inštalovať prostriedky na ich zisťovanie.
V súlade s ustanovením §14 ods. 2 písm. c sa priestupku proti zhromažďovaciemu právu dopustí ten, kto ako účastník zhromaždenia má pri sebe strelnú zbraň alebo výbušninu alebo iné predmety, ktorými možno ublížiť na zdraví, a ak možno z okolností alebo z jeho správania usudzovať, že sa majú použiť na násilie alebo hrozbu násilím. Za priestupok je možné uložiť pokutu do 165€.
Športové a turistické podujatie je definované zákonom 479/2008 Z.z. o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov
(1) Verejnými telovýchovnými podujatiami, športovými podujatiami a turistickými podujatiami (ďalej len „podujatie“) sa podľa tohto zákona rozumejú telovýchovné, športové a turistické súťaže, stretnutia, turnaje, preteky a iné podujatia spojené s pohybovo-rekreačnou aktivitou fyzických osôb v oblasti telesnej kultúry prístupné verejnosti.
V uvedených ustanoveniach je obsiahnuté spektrum podujatí, ktoré sa považujú za verejné telovýchovné akcie a turistické podujatia.Tieto môžu prebiehať v uzavretých priestoroch ako sú napr. štadióny, alebo aj na verejne prístupných priestranstvách v parkoch, lesoch a podobne.
V odseku 5 sú uvedené podujatia, na ktoré sa ustanovenia tohto zákona nevzťahujú. Pre väčšinu ľudí budú z uvedených zrejme najbežnejšie podujatia v priestoroch škôl, kde sú organizátormi študenti, učitelia, alebo rodinní príslušníci, príkladom školské športové turnaje a podujatia v zariadeniach športových klubov. Všetky podujatia v odseku 5 majú spoločné to, že sú určené obvykle len pre úzku skupinu osôb a ich rodinných príslušníkov a nemožno ich tak považovať za verejne prístupné.
§ 7 určuje účastníkovi podujatia obdobné povinnosti ako zákon o zhromažďovaní:
Vo svojom druhom odseku ide toto ustanovenie nad rámec zákazu zo zákona o zhromažďovaní, keďže nedefinuje len strelnú zbraň, ale aj akúkoľvek inú vec, ktorou je možné urobiť útok voči telu dôraznejším, čo zodpovedá definícii zbrane z Trestného zákona. Zatiaľ čo zákon o zhromažďovaní pracuje s definíciou iného predmetu, ktorým možno ublížiť na zdraví na základe podmienky, že z okolností a chovania osoby musí byť zrejmé, že sa ju tá snaží použiť ako zbraň, podobne ako to robí aj zákon o priestupkoch.
Z toho vyplýva, že je tu záujem na tom, aby sa na športové a turistické podujatia nevnášali vôbec žiadne nebezpečné predmety. Keďže takým predmetom môže byť čokoľvek, od psa, cez dopravný prostriedok, bude zrejme záležať na rozhodnutí strážnej služby, či osoba s takýmto predmetom bude vpustená na podujatie.
Ten, kto ako účastník podujatia poruší povinnosť uloženú §7 ods. 2 písm. a, dopustí sa priestupku pri verejných telovýchovných, športových a turistických podujatiach. Podľa §13 ods. 2 mu je možné uložiť pokutu do 5000 Sk (166€).
Po prečítaní ďalších ustanovení zákona je možné konštatovať, že účelom zákona je predísť násiliu a škodám na životoch, zdraví a majetku počas futbalových a obdobných zápasov, kde je pravdepodobnosť, že budú priaznivci športovcov vyvolávať potýčky.
Z akademického uhlu pohľadu je možné konštatovať, že značná miera uvedených zákazov je so zreteľom na svoju formuláciu takmer nevynútiteľná a v praxi neuskutočniteľná. Zo slovenskej reality taktiež nie sú známe prípady, že by sa o ich vynucovanie štátna moc snažila.
Z hľadiska zákona 190/2003 o zbraniach nehrozí za spáchanie uvedených priestupkov strata spoľahlivosti, keďže tá je podmienená opakovaným spáchaním priestupku na úseku ochrany pred alkoholizmom a inými toxikomániami, na úseku obrany štátu, proti občianskemu spolunažívaniu, ktorého sa dopustil vyhrážaním ujmou na zdraví, úmyselným ublížením na zdraví alebo iným násilím a na úseku poľnohospodárstva, poľovníctva a rybárstva tým, že neoprávnene úmyselne zasiahol do výkonu práva poľovníctva alebo výkonu rybárskeho práva.
Je treba podotknúť, že identifikovať nositeľa zbrane na verejnosti, ktorý sa dôsledne riadi ustanoveniami zákona 190/2003 Z.z, týkajúcimi sa skrytého nosenia v miestach kde voči tomu nie sú prítomné osobitné mechanizmy v podobe prehliadok a detektorov kovov je prakticky nemožné.
Týmto samozrejme v žiadnom prípade a žiadnym spôsobom nikoho nenavádzame na porušovanie zákona. Konečné zváženie by malo byť na Vás ako na zodpovednej, zákona dbajúcej osobe.
Previous PostZbraní medzi ľuďmi je priveľa…
Next Post2% z Vašich daní na spoločnú vec
Novinky na scénePlatné zákony Legis Telum|December 6, 2018
LegislatívaNovinky na scéne Marksman|November 30, 2018